          ROMÂNIA                                                                                                      
       JUDEŢUL IAŞI                                                

MUNICIPIUL PAŞCANI                                                                                              

  CONSILIUL LOCAL

HOTĂRÂRE

privind aprobarea întocmirii si depunerii cererii de finanţare pentru Proiectul „Servicii online pentru creşterea transparenţei în comunicarea dintre Primăria Municipiului Paşcani şi cetăţenii Municipiului”

Consiliul Local al municipiului Paşcani, judeţul Iaşi ;

Având în vedere referatul nr. 20325/20.11.2008 al Compartimentului Informatizare din cadrul aparatului propriu al Primarului Municipiului Paşcani, privind aprobarea întocmirii si depunerii cererii de finanţare pentru Proiectul „Servicii online pentru creşterea transparenţei în comunicarea dintre Primăria Municipiului Paşcani şi cetăţenii Municipiului”;
Având în vedere lansarea programului Programul Operaţional Sectorial „Creşterea Competitivităţii Economice”, Axa III „Tehnologia Informaţiei şi Comunicaţiilor pentru sectoarele privat şi public” Domeniul Major de Intervenţie 2 „Dezvoltarea şi creşterea eficienţei serviciilor publice electronice”, Operaţiunea 1: „Susţinerea implementării de soluţii de e-guvernare şi asigurarea conexiunii la broadband, acolo unde este necesar”.
În conformitate cu Ghidul de accesare a fondurilor din Programul Operaţional Sectorial „Creşterea Competitivităţii Economice”, aprobat prin Decizia Comisiei Europene nr. 3472/12.07.2007, a prevederilor Ordonanţei Guvernului nr. 29 din 31 ianuarie 2007 privind modul de alocare a instrumentelor structurale, a prefinanţării şi cofinanţării alocate de la bugetul de stat, inclusiv  din Fondul  national  de dezvoltare, in bugetul  institutiilor implicate  in gestionarea  instrumentelor structurale  si utilizarea acestora  pentru obiectivul  convergenta, cu modificarile si completarile ulterioare,  cât şi a Ordinului nr. 911 din 10 august 2007 a Ministerului Economiei şi Finanţelor pentru aprobarea Normelor metodologice de aplicare a prevederilor O.G. nr. 29/2007;
In conformitate cu Legea nr.273/2006, privind finanţele publice locale, cu modificările şi completările ulterioare;
În conformitate cu prevederile art. 36 alin. (4), lit. a) din Legea nr. 215/2001, privind administraţia publică locală, republicată, cu modificările şi completările ulterioare;
În temeiul art. 45 alin. (1) din Legea nr. 215/2001 privind administraţia publică locală, republicată, cu modificările şi completările ulterioare, 
HOTĂRĂŞTE:

Art. 1 Se aprobă întocmirea şi depunerea cererii de finanţare pentru proiectul „Servicii online pentru creşterea transparenţei în comunicarea dintre Primăria Municipiului Paşcani şi cetăţenii Municipiului” în cadrul Programului Operaţional Sectorial „Creşterea Competitivităţii Economice”, Axa III „Tehnologia Informaţiei şi Comunicaţiilor pentru sectoarele privat şi public”, Domeniul Major de Intervenţie 2 „Dezvoltarea şi creşterea eficienţei serviciilor publice electronice”, Operaţiunea 1: „Susţinerea implementării de soluţii de e-guvernare şi asigurarea conexiunii la broadband, acolo unde este necesar”. Valoarea totală a proiectului este de 1.700.000 lei fără TVA.

Art. 2 Se aprobă asigurarea de către Consiliul Local Paşcani a co-finanţării de 2% din valoarea eligibilă a proiectului, respectiv suma de 34.000 lei şi a cheltuielilor neeligibile aferente proiectului în sumă de 323.000 lei, conform bugetului estimativ al proiectului, prezentat în Anexa 1, parte integrantă din prezenta hotărâre.
Art. 3 Se aprobă valoarea totală a proiectului de 1.700.000 lei fară TVA.
Art. 4 Se împuterniceşte primarul Municipiului Paşcani să semneze cererea de finanţare, documentele aferente şi contractul de finanţare, în cazul aprobării proiectului.
Art. 5 Se revocă Hotărârea Consiliului Local nr. 138/30.08.2008 privind aprobarea proiectului „Sistem Informatic Integrat, portal şi infochioşc pentru eficientizarea managementului documentelor, al fluxurilor de activităţi şi al comunicării cu cetăţenii în cadrul Primăriei municipiului Paşcani” şi Hotărârea Consiliului Local nr.181/12.11.2008 privind aprobarea co-finanţării proiectului “Servicii online pentru creşterea transparenţei in comunicarea dintre Primăria Municipiului Paşcani şi cetăţenii Municipiului”

Art. 6 
Primarul Municipiului Paşcani, Compartimentul Programe Europene şi Atragere Fonduri Structurale si Serviciul Buget, Financiar, Contabilitate din cadrul aparatului de specialitate al Primarului Municipiului Paşcani vor duce la îndeplinire prevederile prezentei hotărâri;

Art. 7 Prezenta hotărâre se comunică:

· Instituţia Prefectului Judeţului Iaşi;

· Primarului Municipiului Paşcani;

· Serviciului Buget, Financiar, Contabilitate;
· Compartimentului Programe Europene şi Atragere Fonduri Structurale;

· Mass-media.

PREŞEDINTE DE ŞEDINŢĂ,                                                             Contrasemnează

                                                                                                                    SECRETAR,

            Consilier,  PANZARU COSTICA                                            MIRCEA ZUZAN

Nr. 189
Din  21.11.2008     
Anexa 1

La H.C.L. nr. 189 din 21.11.2008

Buget estimat pentru proiectul 

„Servicii on line pentru creşterea transparentei în comunicarea dintre Primăria Municipiului Paşcani şi cetăţenii Municipiului”

	Nr. Crt. 
	Categorii de cheltuieli eligibile
	Valoare în cadrul proiectului

(lei fara TVA)
	Valoarea cofinanţării

(lei)

	I.
	Cheltuieli cu investiţii
	1.561.355
	31.227

	
	Cheltuieli privind achiziţionarea echipamentelor şi dotărilor
	374.520
	7.490

	 
	Cheltuieli pentru achiziţionarea de  aplicaţii informatice şi licenţe


	1.186.835


	23.737

	II.
	Cheltuieli pentru servicii de consultanta, audit, informare si publicitate
	39.000
	780

	
	Cheltuieli cu servicii de auditare intermediară şi finală pentru proiect, inclusiv auditarea securităţii reţelei şi aplicaţiei informatice
	19.500
	390



	
	Cheltuieli de informare şi publicitate pentru proiect
	19.500
	390

	III.
	Cheltuieli pentru organizarea de cursuri de formare profesională
	94.185


	1.884



	IV.
	Cheltuieli aferente managementului de proiect


	5.460


	109



	
	TOTAL cheltuieli fara TVA
	1.700.000
	34.000

	
	TOTAL cheltuieli cu TVA
	2.023.000
	357.000


